wannaphong/clean_thaiwikipedia huggingface dataset:
# ปราง เส็ง
มารัน ปราง เส็ง (Maran Brang Seng) เป็นอดีตผู้นำขององค์การเอกราชกะชีน ต่อสู้กับรัฐบาลทหารของพม่ามาอย่างยาวนานจนมีการตกลงหยุดยิงเมื่อเดือนกุมภาพันธ์ พ.ศ. 2537 หลังจากนั้น 6 เดือน เขาก็เสียชีวิต

 ประวัติ 
ปราง เส็ง เกิดเมื่อ 16 มิถุนายน พ.ศ. 2474 ที่รัฐกะชีน เขาสนใจการเมืองมาตั้งแต่เป็นนักศึกษาในมหาวิทยาลัยย่างกุ้ง และเข้าร่วมกับองค์การเอกราชกะชีน ตั้งแต่ พ.ศ. 2505 จนได้เป็นผู้นำเมื่อ พ.ศ. 2519 ภายใต้การนำของปรางเส็ง เขาทำให้องค์การเอกราชกะชีนเป็นองค์กรที่มีประสิทธิภาพมากขึ้นจนกองทัพพม่าไม่สามารถเข้าไปมีอิทธิพลในรัฐกะชีนได้ เขาตัดสินใจเข้าร่วมกับแนวร่วมประชาธิปไตยแห่งชาติเมื่อ พ.ศ. 2526 และเข้าร่วมกับพันธมิตรเพื่อประชาธิปไตยของพม่า เมื่อ พ.ศ. 2531 อย่างไรก็ตาม ปราง เส็งตัดสินใจรับข้อสนอหยุดยิงของฝ่ายรัฐบาลทหารพม่าเพื่อยุติภาวะสงครามในรัฐกะชีนเมื่อ พ.ศ. 2437
# อำเภอสระโบสถ์
สระโบสถ์ เป็นอำเภอหนึ่งของจังหวัดลพบุรี เคยเป็นชื่อเดิมของอำเภอโคกสำโรง ก่อนที่จะเปลี่ยนในปี 2460ราชกิจจานุเบกษา, ประกาศกระทรวงมหาดไทย เรื่อง เปลี่ยนชื่ออำเภอ  เล่ม 34 หน้า 65 วันที่ 29 เมษายน 2460

 ประวัติ 
ท้องที่อำเภอสระโบสถ์เดิมเป็นส่วนหนึ่งของอำเภอโคกสำโรง ทางราชการได้แบ่งพื้นที่การปกครองอำเภอโคกสำโรง ออกมาตั้งเป็น กิ่งอำเภอสระโบสถ์ ตามประกาศกระทรวงมหาดไทยลงวันที่ 5 มิถุนายน พ.ศ. 2524 โดยมีผลบังคับตั้งแต่วันที่ 9 มิถุนายน ปีเดียวกัน

และต่อมาได้มีพระราชกฤษฎีกายกฐานะกิ่งอำเภอสระโบสถ์ อำเภอโคกสำโรง ขึ้นเป็น อำเภอสระโบสถ์ ตามประกาศกระทรวงมหาดไทยลงวันที่ 30 ธันวาคม พ.ศ. 2530 โดยให้มีผลตั้งแต่วันที่ 31 ธันวาคม ปีเดียวกัน

 วันที่ 6 กุมภาพันธ์ 2516 จัดตั้งสุขาภิบาลสระโบสถ์ ในท้องที่บางส่วนของตำบลสระโบสถ์ (ขณะนั้นอยู่ในท้องที่อำเภอโคกสำโรง)
 วันที่ 9 มิถุนายน 2524 แยกพื้นที่ตำบลสระโบสถ์ ตำบลมหาโพธิ และตำบลทุ่งท่าช้าง อำเภอโคกสำโรง มาตั้งเป็น กิ่งอำเภอสระโบสถ์ ขึ้นการปกครองกับอำเภอโคกสำโรง และโอนสุขาภิบาลสระโบสถ์ มาขึ้นกับกิ่งอำเภอสระโบสถ์ อำเภอโคกสำโรง
 วันที่ 30 สิงหาคม 2526 ตั้งตำบลห้วยใหญ่ แยกออกจากตำบลทุ่งท่าช้าง และตำบลสระโบสถ์
 วันที่ 21 ตุลาคม 2528 ตั้งตำบลนิยมชัย แยกออกจากตำบลสระโบสถ์
 วันที่ 31 ธันวาคม 2530 ยกฐานะกิ่งอำเภอสระโบสถ์ อำเภอโคกสำโรง เป็น อำเภอสระโบสถ์
 วันที่ 10 พฤศจิกายน 2532 โอนพื้นที่หมู่ 4,7 บ้านโคกแสมสาร และหมู่ 13 บ้านใหม่ศรีอุบล (ในขณะนั้น) ของตำบลมหาโพธิ อำเภอสระโบสถ์ ไปขึ้นกับตำบลโคกเจริญ กิ่งอำเภอโคกเจริญ อำเภอโคกสำโรง
 วันที่ 4 ตุลาคม 2533 กำหนดเขตตำบลมหาโพธิ อำเภอสระโบสถ์ ให้เหลือการปกครอง 10 หมู่บ้าน โดยตัดหมู่ที่ 4,7 บ้านโคกแสมสาร และหมู่ 13 บ้านใหม่ศรีอุบล เดิมที่โอนไปขึ้นกับกิ่งอำเภอโคกเจริญ อำเภอโคกสำโรง 
 วันที่ 25 พฤษภาคม 2542 ยกฐานะสุขาภิบาลสระโบสถ์ เป็นเทศบาลตำบลสระโบสถ์ ด้วยผลของกฎหมาย
 วันที่ 9 กรกฎาคม 2547 ยุบองค์การบริหารส่วนตำบลสระโบสถ์ รวมกับเทศบาลตำบลสระโบสถ์ อำเภอสระโบสถ์ จังหวัดลพบุรี
 วันที่ 15 กันยายน 2547 ยุบสภาตำบลห้วยใหญ่ รวมกับองค์การบริหารส่วนตำบลทุ่งท่าช้าง อำเภอสระโบสถ์ จังหวัดลพบุรี

 ที่ตั้งและอาณาเขต 
อำเภอสระโบสถ์ตั้งอยู่ทางทิศเหนือของจังหวัด มีอาณาเขตติดต่อกับเขตการปกครองข้างเคียง ดังต่อไปนี้
 ทิศเหนือ ติดต่อกับอำเภอโคกเจริญ 
 ทิศตะวันออก ติดต่อกับอำเภอชัยบาดาล
 ทิศใต้ ติดต่อกับอำเภอโคกสำโรง 
 ทิศตะวันตก ติดต่อกับอำเภอหนองม่วง

 การแบ่งเขตการปกครอง 
 การปกครองส่วนภูมิภาค 
อำเภอสระโบสถ์แบ่งพื้นที่การปกครองออกเป็น 5 ตำบล 46 หมู่บ้าน ได้แก่

1.สระโบสถ์    (Sa Bot)   12 หมู่บ้าน2.มหาโพธิ    (Maha Phot)  10 หมู่บ้าน3.ทุ่งท่าช้าง    (Thung Tha Chang)  5 หมู่บ้าน4.ห้วยใหญ่    (Huai Yai)  7 หมู่บ้าน5.นิยมชัย    (Niyom Chai)  12 หมู่บ้าน

 การปกครองส่วนท้องถิ่น 
ท้องที่อำเภอสระโบสถ์ประกอบด้วยองค์กรปกครองส่วนท้องถิ่น 4 แห่ง ได้แก่
 เทศบาลตำบลสระโบสถ์  ครอบคลุมพื้นที่ตำบลสระโบสถ์ทั้งตำบล
 องค์การบริหารส่วนตำบลมหาโพธิ  ครอบคลุมพื้นที่ตำบลมหาโพธิทั้งตำบล
 องค์การบริหารส่วนตำบลทุ่งท่าช้าง  ครอบคลุมพื้นที่ตำบลทุ่งท่าช้างและตำบลห้วยใหญ่ทั้งตำบล
 องค์การบริหารส่วนตำบลนิยมชัย  ครอบคลุมพื้นที่ตำบลนิยมชัยทั้งตำบล
# การเลือกตั้งประธานาธิบดีฝรั่งเศส ค.ศ. 1958
การเลือกตั้งประธานาธิบดีฝรั่งเศส พ.ศ. 2501 เกิดขึ้นเมื่อวันที่ 21 ธันวาคม พ.ศ. 2501 เป็นการเลือกตั้งเพื่อหาประธานาธิบดีคนแรกแห่งสาธารณรัฐฝรั่งเศสที่ 5 ในการเลือกตั้งครั้งนี้เป็นครั้งแรกและครั้งเดียวที่ให้ "คณะผู้เลือกตั้ง" (สรรหาจากสมาชิกในรัฐสภา สมาชิก Conseils Généraux สมาชิกสมัชชาต่างประเทศ นายกเทศมนตรีกว่า 8 หมื่นคน รองนายกเทศมนตรี และสภาเมือง) การเลือกตั้งครั้งนี้ ชาร์ลส์ เดอ โกลล์กลายเป็นประธานาธิบดีแห่งสาธารณรัฐฝรั่งเศสโดยชนะการเลือกตั้งในรอบแรกและชนะการเลือกตั้งด้วยเสียงเด็ดขาดทำให้ไม่ต้องมีการเลือกตั้งรอบสอง
# กองทัพกะเหรี่ยงพุทธประชาธิปไตย
กองทัพกะเหรี่ยงพุทธประชาธิปไตย  หรือย่อเป็น DKBA เป็นองค์กรของชาวกะเหรี่ยงที่นับถือศาสนาพุทธ ก่อตั้งเมื่อเดือนมกราคม พ.ศ. 2538 มีพื้นที่เคลื่อนไหวในอำเภอไล่ง์-บแหว่ รัฐกะเหรี่ยง แยกตัวมาจากสหภาพแห่งชาติกะเหรี่ยงเนื่องจากความขัดแย้งทางด้านศาสนากับชาวกะเหรี่ยงที่นับถือศาสนาคริสต์ในสหภาพ เป็นกลุ่มที่ทหารพม่าให้การสนับสนุนและช่วยกองทัพพม่าในการรบกับสหภาพแห่งชาติกะเหรี่ยง
 อ้างอิง 

 สมโชค สวัสดิรักษ์. ความสัมพันธ์ระหว่างไทย-พม่า-กะเหรี่ยง. กทม. สำนักงานกองทุนสนับสนุนงานวิจัย. 2540. หน้า 64 – 85
# ไอล์ออฟบิวตี ไอล์ออฟสเปลนเดอร์
ไอล์ออฟบิวตี ไอล์ออฟสเปลนเดอร์  เป็นเพลงชาติเครือรัฐดอมินีกา"National Anthem", Government of the Commonwealth of Dominica. ประพันธ์คำร้องโดยวิลเฟรด ออสการ์ มอร์กัน พอนด์ (Wilfred Oscar Morgan Pond) ทำนองโดยเลมิวเอล มักเฟอร์สัน คริสเตียน (Lemuel McPherson Christian)"L.M. Christian, OBE, O.M".  ได้เริ่มใช้ในฐานะเพลงประจำรัฐเมื่อ พ.ศ. 2510 และได้ใช้เป็นเพลงชาติเมื่อได้รับเอกราชจากสหราชอาณาจักรนับตั้งแต่ พ.ศ. 2521 เป็นต้นมา

 เนื้อร้อง 

+เนื้อเพลงภาษาอังกฤษแปลภาษาไทยIsle of beauty, isle of splendour,
Isle to all so sweet and fair,
All must surely gaze in wonder
At thy gifts so rich and rare.
Rivers, valleys, hills and mountains,
All these gifts we do extol.
Healthy land, so like all fountains,
Giving cheer that warms the soul.

Dominica, God hath blest thee
With a clime benign and bright,
Pastures green and flowers of beauty
Filling all with pure delight,
And a people strong and healthy,
Full of godly, rev'rent fear.
May we ever seek to praise Thee
For these gifts so rich and rare.

Come ye forward, sons and daughters
Of this gem beyond compare.
Strive for honour, sons and daughters,
Do the right, be firm, be fair.
Toil with hearts and hands and voices.
We must prosper! Sound the call,
In which ev'ryone rejoices,
"All for Each and Each for All."เกาะแห่งความงาม เกาะแห่งความงดงาม
เกาะทั้งหมดนี้จงมีกลิ่นและความยุติธรรม
เราทุกคนต้องจ้องมองด้วยความประหลาดใจอย่างแน่นอนเถิด
ของขวัญของข้ามีมากมายและหายิ่งยาก
แม่น้ำ หุบเขา เนินเขา และขุนเขา
ของขวัญทั้งหมดนี้ เราจงยกย่อง
ดินแดนที่มีสุขภาพดี เช่นเดียวกับน้ำพุสูงทั้งหมดเอย
จงให้กำลังใจ ที่ทำให้จิตวิญญาณอบอุ่นสบาย

ประเทศดอมินีกาเอย พระเจ้าทรงตำหนิเจ้าไป
ด้วยสภาพแวดล้อมที่อ่อนโยนและสดใสมากกว่า
ทุ่งหญ้าสีเขียวและดอกไม้แห่งความงามเอย
เติมเต็มด้วยความสุขอันบริสุทธิ์
และผู้คนที่แข็งแรงและมีสุขภาพดี
เต็มไปด้วยความยำเกรงในพระเจ้า
ขอให้เราสรรเสริญพระองค์ตลอดไปเถิด
สำหรับของขวัญเหล่านี้ มีมากมายและหายิ่งยาก

บุตรชายหญิงทั้งหลาย จงมาเถิด
ของอัญมณีนี้เกิน จงเปรียบเทียบ
จงมุ่งมั่นเพื่อเกียรติบุตรและธิดา
ทำให้ถูกต้อง มั่นคง ยุติธรรมเถิด
ทำงานหนักด้วยหัวใจ มือ และเสียง
เราต้องจงเจริญ! จะส่งเสียงเรียก
ซึ่งทุกคนชื่นชมปิติยินดี
"ทั้งหมดสำหรับแต่ละคน มีทุกสำหรับทุกคนไปเถิด" สุขเถิด!
# ตราแผ่นดินของดอมินีกา
ตราแผ่นดินของดอมินีกา ในสมัยอาณานิคมอังกฤษ ใช้ตราอาร์มแผ่นดินในยุคเมืองขึ้นมี 2 แบบ ดังนี้คือ

 แบบที่ 1 พ.ศ. 2498 - 2508 ใช้ตราโล่อาร์มรูปเรือโบราณลอยในทะเล กำลังไปอีกเกาะบนฉากพื้นหลังที่ดวงอาทิตย์ตกหลังภูเขา 2 ลูก
 แบบที่ 2 ตั้งแต่ พ.ศ. 2508 ใช้ตราโล่อาร์มแบ่งเป็น 4 ช่องมีผลิตภัณฑ์ที่สร้างรายได้ 4 อย่างวางในแต่ละช่องของโล่คือ โดยช่องที่ 1 และ 4 มีพื้นเหลือง ช่องที่ 2 และ 3 มีพื้นนำเงิน ช่องที่ 1 มุมซ้ายบน ต้นมะพร้าว ช่องที่ 2 มุมขวาบน กบพื้นเมือง  ช่องที่ 3 มุมซ้ายล่าง เรือพื้นเมืองลอยในทะเล ช่องที่ 4 มุมขวาล่าง ต้นกล้วย
# ธงชาติดอมินีกา
ธงชาติดอมินีกา มีลักษณะเป็นธงสี่เหลี่ยมผืนผ้า พื้นสีเขียว กลางธงมีรูปกางเขน 3 สี ได้แก่ สีเหลือง สีดำ และสีขาว ซ้อนทับกัน  ตรงกลางรูปกางเขนนั้น เป็นรูปวงกลมสีแดง ภายในมีรูปนกแก้ว ล้อมรอบด้วยดาวห้าแฉกสีเขียว 10 ดวง ธงนี้เริ่มใช้อย่างเป็นทางการเมื่อวันที่ 3 พฤศจิกายน พ.ศ. 2521 ต่อมาได้แก้ไขเพิ่มเติมแบบธงอีก 3 ครั้ง ในปี พ.ศ. 2524, พ.ศ. 2531 และ พ.ศ. 2533 โดยมีข้อแตกต่างที่สำคัญ คือ แบบธงก่อนหน้าปี พ.ศ. 2533 นั้น รูปนกแก้วจะหันหน้าไปธงด้านปลายธง ส่วนแบบที่แก้ไขในปีนั้น รูปนกแก้วจะหันหน้าไปด้านคันธง ทั้งการเรียงลำดับสีของรูปกางเขนในธงแต่ละช่วงก็มีความแตกต่างกัน 

ในธงนี้ รูปนกแก้วหมายถึงแรงบันดาลใจของประชาชนที่จะไปให้ถึงจุดมุ่งหมายสูงสุดของชาติ ซึ่งรูปดังกล่าวนี้ก็ถือเป็นสัตว์ประจำชาติของดอมินีกาด้วย ดวงดาวทั้งสิบดวงหมายถึงเขตการปกครองทั้ง 10 เขตของประเทศ และเป็นสัญลักษณ์ของความหวังกับความเสมอภาค รูปกางเขนเป็นตัวแทนของความเชื่อในคริสต์ศาสนา กางเขนทั้งสามรูปหมายถึงพระตรีเอกานุภาพ อันได้แก่ พระบิดา พระบุตร และ พระจิต วงกลมสีแดงหมายถึงความยุติธรรมทางสังคม พื้นธงสีเขียวเป็นสัญลักษณ์ของความอุดมสมบูรณ์ด้วยพืชพันธุ์นานาชนิด

 วิวัฒนาการ 
ธงการใช้คำอธิบาย border|100px  พ.ศ. 2498 – 2508   border|100px  พ.ศ. 2508 – 2521   border|100px  พ.ศ. 2508 – 2521  ธงผู้ว่าการรัฐดอมินีกา border|100px  พ.ศ. 2521 – 2524  border|100px  พ.ศ. 2524 – 2531  border|100px  พ.ศ. 2531 – 2533  border|100px  พ.ศ. 2533 – ปัจจุบัน  ธงชาติดอมินีกา
# การเลือกตั้งประธานาธิบดีฝรั่งเศส ค.ศ. 1965
การเลือกตั้งประธานาธิบดีฝรั่งเศส พ.ศ. 2508 เกิดขึ้นเมื่อวันที่ 5 ธันวาคม พ.ศ. 2508 และ 19 ธันวาคม พ.ศ. 2508 เป็นการเลือกตั้งครั้งแรกที่ได้ใช้วิธีเลือกตั้งโดยตรงแบบสากลในสมัยสาธารณรัฐฝรั่งเศสที่ 5

การเลือกตั้งครั้งนี้เป็นการเลือกตั้งครั้งที่ 2 ในสมัยสาธารณรัฐฝรั่งเศสที่ 5 หลังจากร่างรัฐธรรมนูญ พ.ศ. 2501 ให้คณะผู้เลือกตั้งเป็นผู้เลือกประธานาธิบดี เพื่อที่จะสงบคำเรียกร้องและความวิตกกังวลที่ว่า ชาร์ลส์ เดอ โกลล์ถูกกล่าวหาว่าเป็นพวกเผด็จการและโบนาปาร์ตนิยม และในความเป็นจริง การเลือกตั้งโดยตรงแบบสากลที่มีมาครั้งสุดท้ายคือการเลือกตั้งประธานาธิบดีฝรั่งเศส พ.ศ. 2391 ซึ่งหลุยส์-นโปเลียน โบนาปาร์ตเป็นผู้ชนะก่อนที่จะล้มเลิกระบอบประชาธิปไตยลงไป แต่อย่างไรก็ตาม การเลือกตั้งโดยตรงแบบสากลนั้น ชาร์ลส์ เดอ โกลล์ได้ต้องการมาเป็นเวลานานแล้ว และสำเร็จในการลงประชามติการเลือกตั้งประธานาธิบดีฝรั่งเศส พ.ศ. 2505

ตามความเห็นของชาร์ลส์ เดอ โกลล์ การเลือกตั้งประธานาธิบดีฝรั่งเศสนั้นเป็นการขับเคลื่อนสาธารณรัฐฝรั่งเศสที่ 5 ให้ก้าวไปข้างหน้า

ตามความจริงของการเลือกตั้งครั้งนี้คือความล้มเหลวของเดอ โกลล์ในการเลือกตั้งรอบแรก ในปี พ.ศ. 2501 ฟรองซัวส์ มิแตรรองด์เป็นแกนนำในการต่อต้านการกลับมาดำรงตำแหน่งของชาร์ลส์ เดอ โกลล์และรัฐธรรมนูญของเขาด้วย โดยอ้างว่าความไว้วางใจในการเลือกตั้งโดยตรงแบบสากลนั้น จะเพิ่มจำนวนการรัฐประหารอย่างถาวร อย่างไรก็ตาม ในปี พ.ศ. 2508 เขาก็ได้ตระหนักว่ามันเป็นทางเดียวที่จะทำให้เขาชนะฝ่ายขวาได้ เขาก็ตัดสินใจลงสมัครเลือกตั้ง ซึ่งเขาก็เป็นผู้สมัครฝ่ายซ้ายเพียงคนเดียว ชาร์ลส์ เดอ โกลล์ได้รับเลือกตั้งเป็นประธานาธิบดีแต่เพราะว่าเขาเป็นที่คาดหวังว่าจะเป็นผู้ชนะในการเลือกตั้งรอบแรก แต่กระนั้นผลการเลือกตั้งของฟรองซัวส์ มิแตรรองด์นับว่าประสบผลสำเร็จเหมือนกัน

 thumb|left|คะแนนเสียงของชาร์ลส์ เดอ โกลล์ ในการเลือกตั้งรอบแรกแบ่งตามเขตการปกครอง  thumb|left|ผลการเลือกตั้งในรอบสอง:ผู้ลงรับสมัครเลือกตั้งโดยมีเสียงข้างมากในเขตการปกครองชาร์ลส์ เดอ โกลล์: ฟ้าฟรองซัวส์ มิแตรรองด์: ชมพู
# สปริงฟีลด์ (เดอะซิมป์สันส์)
สปริงฟีลด์การแปลภาษาไทยในเกม The Simpsons Tapped-Out ใช้ชื่อเมืองว่า "สปริงฟีลด์"  คือเมืองที่เขียนขึ้นมาเพื่อใช้เป็นเมืองของการ์ตูนซิทคอมเรื่อง เดอะซิมป์สันส์ ฉายทางสหรัฐอเมริกา โดยสถานที่หลักๆ ก็จะมี อนุสาวรีย์ เจโบไดอาห์ สปริงฟิลด์ ผู้ก่อตั้งเมือง ร้านโมส์ ทาเวิร์น (ร้านโมชวนเมาแปลตาม The Simpsons Tapped Out) บ้านของครอบครัวซิมป์สันและเพื่อนบ้าน เน็ด แฟลนเดอรส์ โรงพยาบาลกลางสปริงฟิลด์ ควิก-อี-มาร์ท ร้านสะดวกซื้อ และอีกมากมาย ที่ทีมงานตั้งชื่อว่าสปริงฟิลด์นั้นคือ สปริงฟิลด์เป็นชื่อที่มีเมืองต่าง ๆ ตั้งซ้ำกันมากที่สุด
# พระตำหนักมารีราชรัตบัลลังก์
พระตำหนักมารีราชรัตบัลลังก์ เป็นพระตำหนัก 2 ชั้น สร้างด้วยไม้สักทอง ทาสีแดง มีลักษณะทางสถาปัตยกรรมแบบนีโอคลาสสิกของประเทศทางตะวันตก แต่ได้มีการปรับปรุงองค์ประกอบบางส่วน ให้เหมาะกับภูมิอากาศแบบเมืองร้อน พระตำหนักองค์นี้สร้างขึ้นคู่กับพระตำหนักชาลีมงคลอาสน์ โดยมีฉนวนทางเดินทำเป็นสะพานจากชั้นบนด้านหลังของพระตำหนักชาลีมงคลอาสน์ ข้ามคูน้ำเชื่อมกับชั้นบนด้านหน้าของพระตำหนักมารีราชรัตบัลลังก์ สะพานดังกล่าวหลังคามุงกระเบื้องและติดหน้าต่างกระจกทั้งสองด้าน ตลอดความยาวของสะพานที่เชื่อมติดต่อถึงกัน พระบาทสมเด็จพระมงกุฎเกล้าเจ้าอยู่หัว ทรงพระกรุณาโปรดเกล้าฯ ให้สร้างพระตำหนักนี้ ในราวปี พ.ศ. 2459 โดยมีหม่อมเจ้าอิทธิเทพสรรค์ กฤดากร เป็นสถาปนิกออกแบบ รูปแบบสถาปัตยกรรมภายนอกคล้ายกระท่อมไม้ในชนบททาสีแดง หลังคาทรงปั้นหยายกจั่วสูง ผังอาคารเป็นรูปไม้กางเขนแต่แขนยาวไม่เท่ากัน ภายในแบ่งออกเป็น 2 ชั้น โดยชั้นล่างด้านตะวันออกเป็นโถงใหญ่โล่งถึงชั้นบน ส่วนแกนเหนือใต้เป็นห้องโถงทางเข้าด้านหนึ่ง และห้องนอนมหาดเล็กชั้นบนมี 4 ห้อง ได้แก่ ห้องโถงทางทิศเหนือมีประตูเปิดสู่ฉนวนน้ำที่เชื่อมกับพระตำหนักชาลีมงคลอาสน์ ห้องทรงพระอักษรอยู่ทางทิศเหนือ ห้องบรรทมอยู่ทางทิศใต้มีประตูออกสู่ระเบียง และห้องสรงอยู่ด้านตะวันตกของห้องพระบรรทม

พระตำหนักชาลีมงคลอาสน์ พระตำหนักมารีราชรัตบัลลังก์ และฉนวนสะพานเชื่อมพระตำหนัก เป็นกลุ่มอาคารที่พระบาทสมเด็จพระมงกุฎเกล้าเจ้าอยู่หัว รัชกาลที่ 6 โปรดเกล้าฯ ให้สร้างขึ้นด้วยแรงบันดาลพระราชหฤทัยจากบทละครเรื่อง "My Friend Jarlet" ของ Arnold Golsworthy และ E.B. Norman ซึ่งทรงแปลบทละครเรื่องนี้เป็นภาษาไทยชื่อว่า "มิตรแท้" โดยชื่อพระตำหนักนั้น มาจากชื่อของนางเอก ได้แก่ "มารี เลอร์รูซ์" (Marie Leroux) รวมกับ "รัต" หรือ "รต" ซึ่งแปลว่า สีแดง ดังนั้น พระตำหนักมารีราชรัตบัลลังก์จึงมีความหมายว่า "ราชบัลลังก์สีแดงแห่งมารี"
# ภาษายูการิต
ภาษายูการิต เป็นภาษาที่พบหลักฐานในจารึกที่พบในบริเวณนครรัฐยูการิต ที่ขุดค้นพบในประเทศซีเรีย เป็นภาษาที่มีความสัมพันธ์กับภาษาฮีบรู และมีความเกี่ยวข้องกับศาสนายูดายและศาสนาโบราณอื่น ๆ ในบริเวณนั้น เป็นภาษากลุ่มเซมิติก เขียนด้วยอักษรรูปลิ่มที่ต่างจากอักษรรูปลิ่มอื่นเพราะใช้แทนเสียงพยัญชนะ โดยมีพยัญชนะ 22 ตัว พบจารึกอักษรนี้ในช่วง 857–657 ปีก่อนพุทธศักราช นครรัฐยูการิตถูกทำลายเมื่อราว 637–627 ปีก่อนพุทธศักราช 

ไวยากรณ์
ลักษณะทางไวยากรณ์ของภาษายูการิตใกล้เคียงกับภาษาในกลุ่มภาษาเซมิติกมากโดยฉพาะในภาษาอาหรับคลาสสิก และภาษาอัคคาเดียน มีเพศทางไวยากรณ์สองเพศคือเพศชายและเพศหญิง นามและคุณศัพท์มี 3 การกคือ ประธาน กรรมและแสดงความเป็นเจ้าของ มีจำนวน 3 แบบคือ เอกพจน์ ทวิพจน์ และพหูพจน์ ลักษณะของคำกริยาเป็นเช่นเดียวกับภาษากลุ่มเซมิติกตะวันตกเฉียงเหนืออื่น ๆ การเรียงประโยคเป็นแบบกริยา-ประธาน-กรรม คำแสดงความเป็นเจ้าของมาก่อน และคำนามมาก่อนคำคุณศัพท์ จัดเป็นภาษากลุ่มเซมิติกที่มีลักษณะอนุรักษนิยม มีระบบของการกและการเรียงคำตามแบบภาษาเซมิติกดั้งเดิม

ระบบการเขียน

right|thumb|250px|แผ่นดินเหนียวจารึกอักษรยูการิต
right|thumb|250px|ตารางของอักษรยูการิต
อักษรยูการิตเป็นอักษรรูปลิ่มที่เป็นอักษรไร้สระ ใช้เมื่อราว 1,000 ปีก่อนพุทธศักราช อักษรนี้มีลักษณะคล้ายอักษรรูปลิ่มในเมโสโปเตเมีย แต่ไม่มีความเกี่ยวข้องกัน จัดเป็นตัวอย่างที่เก่าที่สุดของอักษรในกลุ่มเซมิติกตะวันตกที่ใชกับภาษาฟินิเชีย ภาษาแอราเมอิก และภาษาฮีบรู มีอักษร 22–31 ตัว ใช้เฉพาะบริเวณยูการิต ไม่พบที่อื่น

แผ่นดินเหนียวที่จารึกอักษรยูการิตเป็นหลักฐานรุ่นแรก ๆ ของการเรียงลำดับอักษรในเขตลิแวนต์และเซมิติกใต้ รวมทั้งของอักษรฮีบรู อักษรกรีก และอักษรละติน อักษรชนิดนี้เขียนจากซ้ายไปขวา
สัทวิทยา
ภาษายูการิตมีเสียงพยัญชนะ 28 เสียง โดยมีเสียงกึ่งสระ 2 เสียงและมีสระ 8 เสียง (สั้น 3 ยาว 5) ลักษณะทางสัทวิทยาใกล้เคียงกับภาษาคานาอันไนต์ ต่างกันที่ว่า ภาษายูการิตไม่มีการยกเสียงสระจาก ā → ō
+ หน่วยเสียงพยัญชนะในภาษายูการิต   Labial Interdental Dental/Alveolar Palatal Velar Uvular Pharyngeal Glottal plain emphatic Nasal                         Stop  voiceless                     voiced                       Fricative voiceless               voiced          The voiced palatal fricative ʒ occurs as a late variant of the voiced interdental fricative ð. The voiced velar fricative ɣ occurs as a late variant of the emphatic voiced interdental ðˤ.    Trill                          Approximant                      

ตารางต่อไปนี้แสดงหน่วยเสียงในภาษาเซมิติกดั้งเดิมและเสียงที่เกี่ยวข้องในภาษายูการิต ภาษาอาหรับ และภาษาฮีบรูติเบอเรีย:

 ภาษาเซมิติกดั้งเดิม ภาษายูการิต  ภาษาอาหรับ ภาษาฮีบรูติเบอเรีย   ب   בּ     ف   פּ       ذ    ז       ث    שׁ        ظ    צ      د   דּ     ت   תּ       ط    ט        س   שׁ       ز   ז      س   ס       ص    צ      ل   ל       ش    שׂ        ض    צ       ج    גּ     ك   כּ       ق    ק        غ   Sometimes Ugaritic ġ  corresponds to Proto-Semitic ṣ́ . ע        خ    ח        ع    ע        ح    ח        ء    א      ه   ה     م   מ     ن   נ     ر   ר     و   ו       ي    י    Proto-Semitic Ugaritic Arabic Tiberian Hebrew
# เวียงโกศัย
เวียงโกศัย สามารถหมายถึง

 อุทยานแห่งชาติเวียงโกศัย อุทยานแห่งชาติในประเทศไทย
 ชื่อไม่เป็นทางการของจังหวัดแพร่
# ตราแผ่นดินของหมู่เกาะบริติชวินด์เวิร์ด
ตราแผ่นดินของหมู่เกาะบริติชวินด์เวิร์ด มีลักษณะเป็นตราอาร์มในพื้นวงกลมสีฟ้า ภายในโล่แบ่งเป็น 4 ส่วน โดยมุมซ้ายบนเป็นพื้นสีแดง มุมขวาบนพื้นสีเหลือง มุมซ้ายล่างพื้นสีเขียว และมุมขวาล่างพื้นสีเทา รอบวงกลมสีฟ้านั้นล้อมรอบด้วยหนังรัดถุงเท้ายาวในเครื่องราชอิสริยาภรณ์การ์เตอร์ ในแถบหนังรัดถุงเท้ายาวมีข้อความอยู่ด้านบนสุด เขียนเป็นภาษาอังกฤษ อักษรโรมันว่า "GOVERNOR-IN-CHIEF" ด้านซ้ายของข้อความดังกล่าวมีอักษร "WINDWARD" ส่วนด้านขวาเป็นอักษร "ISLANDS" เบื้องล่างของตราเป็นแพรแถบสีขาว จารึกข้อความอักษรโรมัน ภาษาลาตินไว้ว่า "I PEDE FAUSTO" (แปลว่า "Go with a lucky foot") รูปดังกล่าวทั้งหมดนี้อยู่ภายใต้มงกุฎราชินี

มงกุฎราชินีที่ปรากฏในตรานี้ เดิมใช้ใช้มงกุฎอิมพีเรียลสเตตเมื่อ พ.ศ. 2429  ต่อมาจึงเปลี่ยนป็นใช้มงกุฎทิวดอร์เมื่อ พ.ศ. 2446
# ธงหมู่เกาะเติกส์และหมู่เกาะเคคอส
ธงชาติหมู่เกาะเติกส์และหมู่เกาะเคคอส มีลักษณะเช่นเดียวกับธงชาติของประเทศที่เป็นเมืองขึ้นของสหราชอาณาจักรหลาย ๆ ประเทศ กล่าวคือ เป็นธงแสดงสัญชาติสีน้ำเงิน (Blue Ensign) กว้าง 1 ส่วน ยาว 2 ส่วน ที่ด้านปลายธงมีเครื่องหมายตราแผ่นดินของหมู่เกาะเติกส์และหมู่เกาะเคคอส ซึ่งเป็นรูปของหอยสังข์ กุ้งมังกร และต้นตะบองเพชรในโล่อาร์มสีเหลือง ธงนี้เริ่มใช้มาตั้งแต่วันที่ 7 พฤศจิกายน พ.ศ. 2511 ส่วนเรือพลเรือนนั้น ใช้ธงแสดงสัญชาติสีแดง (Red Ensign) สัดส่วนเดียวกับธงชาติเป็นเครื่องหมายในเวลาเดินเรือ
# โอแลนด์ออฟบิวที
โอแลนด์ออฟบิวที  เป็นเพลงชาติของประเทศเซนต์คิตส์และเนวิส ประพันธ์เนื้อร้องและทำนองโดย เคนริค จอร์จ (Kenrick Georges) ได้รับการประกาศให้เป็นเพลงชาติอย่างเป็นทางการเมื่อ พ.ศ. 2526

 เนื้อร้อง 
 ภาษาอังกฤษ คำแปลภาษาไทยO Land of Beauty!
Our country where peace abounds,
Thy children stand free
On the strength of will and love.
With God in all our struggles,
St. Kitts and Nevis be
A nation bound together,
With a common destiny.

As stalwarts we stand
For justice and liberty.
With wisdom and truth
We will serve and honour thee.
No sword nor spear can conquer
For God will sure defend.
His blessings shall forever
To posterity extend.โอ้ดินแดนแห่งความงาม !
ประเทศของเราซึ่งเปี่ยมด้วยสันติ 
ลูกหลานของท่านยืนหยัดอย่างเสรี
ด้วยความเข้มแข็งแห่งเจตจำนงและความรัก
มีพระเจ้าผู้สถิตในทุกการต่อสู้ของเรา
เซนต์คิตส์และเนวิสจักเป็น
ชาติที่ผูกพันต่อกัน
ด้วยโชคชะตาร่วมกัน

ในฐานะผู้สัตย์ซื่อ เราขอยืนหยัด
เพื่อยุติธรรมและเสรี 
พร้อมด้วยปัญญาและสัจจะ 
เราจักรับใช้และยกย่องท่าน 
มิมีหอกดาบใดอาจพิชิตได้
เพื่อพระเจ้าเราจักพิทักษ์มั่น 
พรพระองค์จะคงอยู่นิรันดร์
ให้ชนรุ่นหลังสืบทอดต่อไป
# ธงชาติบริติชอินเดียนโอเชียนเทร์ริทอรี
ธงชาติบริติชอินเดียนโอเชียนเทร์ริทอรี ซึ่งเป็นดินแดนอาณานิคมของสหราชอาณาจักร มีลักษณะทำนองเดียวกันกับธงของบรรดาอาณานิคมต่างๆ ของสหราชอาณาจักร ซึ่งใช้ธงบลูเอนไซน์หรือธงเรือรัฐบาลสหราชอาณาจักรเป็นพื้นฐานในการออกแบบ 

ลักษณะของธงนี้เป็นรูปสี่เหลี่ยมผืนผ้ากว้าง 1 ส่วน ยาว 2 ส่วน ที่มุมธงบนด้านคันธงเป็นรูปธงชาติสหราชอาณาจักร พื้นธงเป็นลายระลอกคลื่นสีขาวสลับสีฟ้ารวมกับ 12 แถบ แถบสีละ 6 แถบ หมายถึงมหาสมุทรอินเดีย  บนพื้นธงทางด้านปลายธงนั้นมีรูปต้นปาล์มอันเป็นพืชเขตร้อนที่ปรากฏในท้องถิ่น ซ้อนทับด้วยมงกุฎเซนต์เอ็ดเวิร์ด (พระเจ้าเอ็ดเวิร์ดผู้สารภาพแห่งอังกฤษ) สัญลักษณ์ทั้ง 2 อย่างนี้เป็นสิ่งที่ปรากฏอยู่ในภาพตราแผ่นดินประจำอาณานิคม เฉพาะรูปมงกุฎนั้น เมื่อแรกใช้ธงปรากฏว่ารูปมงกุฎมีเพียงสีเหลืองสีเดียว ต่อมาจึงได้เปลี่ยนรูปมงกุฎสีเหลืองพื้นแดงในปี ค.ศ. 2003

ธงดังกล่าวนี้สมเด็จพระราชินีนาถเอลิซาเบธที่ 2 โปรดเกล้าฯ ให้เริ่มใช้ตั้งแต่วันที่ 8 พฤศจิกายน ค.ศ. 1990 เนื่องในโอกาสครบรอบ 25 ปีแห่งการสถาปนาอาณานิคมแห่งนี้

 แหล่งข้อมูลอื่น 
 

บริติชอินเดียนโอเชียนเทร์ริทอรี
หมวดหมู่:บริติชอินเดียนโอเชียนเทร์ริทอรี
# ตราแผ่นดินของหมู่เกาะเติกส์และหมู่เกาะเคคอส
ตราแผ่นดินหมู่เกาะเติกส์และหมู่เกาะเคคอส มีลักษณะเป็นตราอาร์ม พื้นตราเป็นรูปโล่พื้นสีเหลืองขอบสีขาว ภายในดวงตรามีรูปวัตถุ 3 อย่าง ได้แก่ รูปหอยสังข์ที่ด้านซ้ายบน รูปกุ้งมังกรที่ด้านขวาบน และรูปต้นตะบองเพชรที่ตอนกลางล่าง  เบื้องซ้ายและเบื้อวขวาของโล่มีรูปนกฟลามิงโกประคองข้าง เหนือโล่นั้นมีรูปนกกระทุงยืนท่ามกลางต้นป่าน 2 ต้น อันเป็นสัญลักษณ์สื่อถึงอุตาสาหกรรมการทำเชือกของประเทศนี้

ดวงตราดังกล่าวนี้เป็นตราอย่างใหญ่ที่ได้รับอนุญาตให้ใช้ได้จากสหราชอาณาจักรเมื่อ ค.ศ. 1965 สำหรับตราย่อของตรานี้ซึ่งใช้อยู่ในธงชาติจะยกเครื่องประกอบอื่นๆ ออกไปทั้งหมด คงไว้เพียงเฉพาะตราโล่เท่านั้น
# ตราแผ่นดินของบริติชอินเดียนโอเชียนเทร์ริทอรี
ตราแผ่นดินของบริติชอินเดียนโอเชียนเทร์ริทอรี หรือตราแผ่นดินของอาณานิคมในมหาสมุทรอินเดียของบริเตน  เริ่มใช้เมื่อ ค.ศ. 1990 ในการเฉลิมฉลองครบรอบ 25 ปีของการก่อตั้งเขตปกครองแห่งนี้ 

ลักษณะของตราประกอบด้วยโล่ซึ่งมีรูปธงชาติสหราชอาณาจักรอยู่ด้านบนสุด  ตอนล่างเป็นพื้นสีน้ำเงิน มีต้นปาล์มและมงกุฎเซนต์เอ็ดเวิร์ดอยู่ตรงกลางและมีรูปซีกหนึ่งของดวงอาทิตย์ปรากฏที่มุมซ้ายบนของพื้นสีน้ำเงิน เบื้องล่างสุดของภายในโล่เป็นลายคดคล้ายระลอกคลื่นสีขาว 3 เส้น หมายถึงมหาสมุทรอินเดีย  สองข้างของโล่นั้นมีเต่าสองตัวประคองโล่ไว้ โดยด้ายซ้ายนั้นเป็นเต่ากระ (สีน้ำตาล) ด้านขวาเป็นเต่าตนุ (สีเขียว) อันเป็นสัตว์ประจำถิ่น  เบื้องบนของโล่เป็นรูปมงกุฎสีเงินและหอคอยสีแดงชักธงประจำดินแดน รูปดังกล่าวทั้งหมดนี้ตั้งอยู่บนพื้นทรายซึ่งมีโขดหินและเปลือกหอยชนิดต่างๆ

ที่เบื้องล่างของดวงตรามีแพรแถบบรรจุคำขวัญประจำดินแดนเป็นภาษาละตินว่า In tutela nostra Limuria ความหมายของคำขวัญคือ "ลีมูเรีย (Limuria) อยู่ในความครอบครองของเรา" คำว่า "ลีมูเรีย" ในที่นี้ หมายถึงทวีปที่สาบสูญซึ่งเชื่อกันว่าตั้งอยู่ในพื้นที่มหาสมุทรแปซิฟิกและมหาสมุทรอินเดีย

 แหล่งข้อมูลอื่น
# การลงประชามติการเลือกตั้งประธานาธิบดีฝรั่งเศสผ่านหลักการออกเสียงทั่วไป
การลงประชามติการเลือกตั้งประธานาธิบดีฝรั่งเศสผ่านหลักการออกเสียงทั่วไป (Référendum sur l'élection au suffrage universel du président de la République) จัดขึ้นเมื่อวันที่ 28 ตุลาคม พ.ศ. 2505 เป็นการลงประชามติเห็นชอบหรือไม่เห็นชอบในการเลือกตั้งประธานาธิบดีฝรั่งเศสโดยตรงแบบสากล ซึ่งผลการลงประชามติคือเห็นชอบกว่า 3 ใน 5

 ไม่เห็นชอบ :7 974 538 (37.75%)   เห็นชอบ :13 150 516 (62.25%) ▲
# การลงประชามติข้อตกลงเอวีย็อง
การลงประชามติข้อตกลงเอวีย็อง  จัดขึ้นเมื่อวันที่ 8 เมษายน พ.ศ. 2505 เป็นการลงประชามติตามข้อตกลงเอวีย็อง ซึ่งเป็นข้อตกลงที่จะยุติสงครามแอลจีเรียและประกาศอิสรภาพให้แก่ประเทศแอลจีเรีย

ในวันที่ 1 กรกฎาคม พ.ศ. 2505 ก็ได้เกิดการลงประชามติคล้ายกันอีกครั้งหนึ่ง แต่ครั้งนี้ประเทศแอลจีเรียไม่มีสิทธิในการออกเสียง และได้ถามว่า "คุณต้องการให้แอลจีเรียเป็นอิสระและร่วมมือกับฝรั่งเศสตามเงื่อนไขในคำประกาศ 19 มีนาคม พ.ศ. 2505 หรือไม่?"

 เห็นชอบ : 1 809 074 (09.19%)   ไม่เห็นชอบ : 17 886 423 (90.81%) ▲
# อำเภอท่าคันโท
ท่าคันโท เป็นอำเภอหนึ่งของจังหวัดกาฬสินธุ์ เดิมเป็นเขตท้องที่ของอำเภอสหัสขันธ์ทั้งหมด ก่อนที่จะขอจัดตั้งเป็นกิ่งอำเภอโดยการปกครองบางส่วนออกจากอำเภอสหัสขันธ์ในวันที่ 2 ตุลาคม 2505 และยกฐานะเป็นอำเภอในวันที่ 27 กรกฎาคม 2508

 ที่ตั้งและอาณาเขต 
อำเภอท่าคันโทตั้งอยู่ทางทิศตะวันตกเฉียงเหนือสุดของจังหวัด มีอาณาเขตติดต่อกับเขตการปกครองข้างเคียงดังต่อไปนี้
 ทิศเหนือ ติดต่อกับอำเภอศรีธาตุ (จังหวัดอุดรธานี)
 ทิศตะวันออก ติดต่อกับอำเภอวังสามหมอ (จังหวัดอุดรธานี)
 ทิศใต้ ติดต่อกับอำเภอหนองกุงศรี อำเภอห้วยเม็ก และอำเภอกระนวน (จังหวัดขอนแก่น)
 ทิศตะวันตก ติดต่อกับอำเภอกระนวน (จังหวัดขอนแก่น) และอำเภอกุมภวาปี (จังหวัดอุดรธานี)

 การแบ่งเขตการปกครอง 
 การปกครองส่วนภูมิภาค 
อำเภอท่าคันโทแบ่งพื้นที่การปกครองออกเป็น 6 ตำบล 60 หมู่บ้าน
1.ท่าคันโท(Tha Khantho)9 หมู่บ้าน2.กุงเก่า(Kung Kao)11 หมู่บ้าน3.ยางอู้ม(Yang Um)6 หมู่บ้าน4.กุดจิก(Kut Chik)11 หมู่บ้าน5.นาตาล(Na Tan)14 หมู่บ้าน6.ดงสมบูรณ์(Dong Sombun)9 หมู่บ้าน

 การปกครองส่วนท้องถิ่น 
ท้องที่อำเภอท่าคันโทประกอบด้วยองค์กรปกครองส่วนท้องถิ่น 6 แห่ง ได้แก่
 เทศบาลตำบลท่าคันโท ครอบคลุมพื้นที่ตำบลท่าคันโททั้งตำบลและบางส่วนของตำบลนาตาล
 เทศบาลตำบลกุงเก่า ครอบคลุมพื้นที่ตำบลกุงเก่าทั้งตำบล
 เทศบาลตำบลกุดจิก ครอบคลุมพื้นที่ตำบลกุดจิกทั้งตำบล
 เทศบาลตำบลดงสมบูรณ์ ครอบคลุมพื้นที่ตำบลดงสมบูรณ์ทั้งตำบล
 เทศบาลตำบลนาตาล ครอบคลุมพื้นที่ตำบลนาตาล (เฉพาะนอกเขตเทศบาลตำบลท่าคันโท)
 องค์การบริหารส่วนตำบลยางอู้ม ครอบคลุมพื้นที่ตำบลยางอู้มทั้งตำบล

 สถานศึกษา 
 โรงเรียนท่าคันโทวิทยาคาร
 โรงเรียนท่าคันโทวิทยายน
 โรงเรียนดงกลางพัฒนศึกษา (โรงเรียนระดับมัธยมศึกษา สพฐ.) ตำบลดงสมบูรณ์
โรงเรียนบ้านหนองแซง

 สถานที่ท่องเที่ยว 
วนอุทยานภูพระ ตั้งอยู่ในเขตตำบลนาตาล
หาดคันโท ตั้งอยู่ในเขตตำบลท่าคันโท

 แหล่งข้อมูลอื่น 
 โรงพยาบาลท่าคันโท

 เทศกาลงานประเพณี 
ประเพณีบุญบั้งไฟ ทุกหมู่บ้าน ช่วงเดือนมิถุนายนของทุกปี
ประเพณีบุญมหาชาติ(บุญเผวส)ช่วงเดือนมีนาคมถึงเดือนเมษายนของทุกปี
ประเพณีสรงนํ้าพระใหญ่บนภูพระที่วนอุทยานภูพระอยู่ในเขตตำบลนาตาล  ช่วงเดือนพฤษภาคมของทุกปี